יתרונות הקריאה
ספרים וחרוזים
ספרים לכל המשפחה של הסופר רביב דרור
ravivbooks
משיטוט קצר בעולם האינטרנט והתייעצות עם ד"ר גוּגֵל, התפלאתי לגלות כמה יכול לקבל אדם ובעיקר ילד מפעילות הקריאה הספרותית והשירה, בעיקר כמובן בתחום השכלי והמנטאלי ולאחר מכן ההתנהגותי. זה מדהים. הנה הרשימה שנלקחה מתוך עשרות אם לא מאות מחקרים ואני מעריך שהיא רק חלקית :
1) גירוי מנטאלי למוח
2) כישורי חשיבה אנליטית
3) צבירת ידע כללי וספציפי
4) גיבוש תפיסות עולם
5) העשרת אוצר המילים
6) שיפור הדמיון
7) שיפור הזיכרון
8) הפגת מתח פיזי ונפשי
9) שיפור המיקוד והקשב
10) הקניית כישורי כתיבה
11) שיפור יכולות הלמידה
12) שיפור הביטחון העצמי
13) שיפור יכולת העמידה מול קהל
14) שיפור יכולת ההופעה והמשחק
15) מתן זמן איכות משפחתי (עם ספרים המתאימים לכך)
16) אריכות חיים
תחשבו על זרע או שתיל קטן שזרעתם או שתלתם. האם לא תתנו לו את כל התנאים האפשריים האופטימאליים בצורת אדמה טובה, מים, דשן והגנה פיזית בכדי שיגדל ויצליח להתמודד עם תלאות הסביבה החיצונית – רוחות חזקות, שמש קופחת או ברד כבד, והתחרות עם עוד צמחים מסוגו או שלא מסוגו בכדי שיוכל, כאשר יגדל, להציע הכי הרבה פירות ושטעמם יהיה הכי טוב מכולם?.
תחשבו על תבשיל שאותו אתם מבשלים – האם לא תוסיפו אליו בעת תהליך הבישול את כל התבלינים הכי טובים שרק ניתן ע"מ שתוכלו להפיק את התבשיל הכי טעים ומזין שניתן עבור הסועדים?.
אז למה אנחנו מקדישים כל כך הרבה זמן, כסף, תשומת לב ואהבה לגינה בבית או בחוץ או למיטבח אבל משאירים את ילדינו ללא אותה תשומת הלב. כמובן שילדינו ראויים לפי מליון תשומת לב מהעץ בגינה או התבשיל במטבח אבל משום מה, אנחנו משאירים אותם לחסדי משחקי המחשב ואפליקציות הסלולר ו/או לאחריות המורה בבית ספר. אז אל נא נתפלא אחר כך שפירות ילדינו יהיו מעטים ולא ראויים והוא יפסיד במירוץ האכזרי של החיים מול אלו שכן קיבלו את מה שצריך לצורך הצלחתם.
הרי במחיר של ארוחת צהריים במסעדה ממוצעת אנחנו יכולים לקנות להם ספר, לשבת איתם, לקרוא איתם, להתעקש איתם, להרגיל אותם לקריאה וכך לתת להם לפחות חלק ממה שהם יידרשו אליו כל כך במהלך חייהם. זאת האחריות שלנו!!
#בטחון עצמי #קריאה